АҞӘА, абҵара 7 – Sputnik. 2018 шықәса рзы Урыстәыла аҽаланархәуеит жәларбжьаратәи ашәаҳәаратә еиндаҭлара "Евровидение". Иара мҩаԥысраны иҟоуп Португалиа аҳҭнықалақь Лиссабон. Абри атәы аанацҳауеит Sputnik Беларусь.
Лиссабон "Евровидение" амҩаԥгара азин аиуит 2017 шықәса рзы Португалиа ахаҭарнак Сальвадор Собрал аԥыжәара анига ашьҭахь.
"Евровидение" иалахәхоит 42 тәыла, Урыстәылагьы абрахь иналаҵаны. Сынтәа Урыстәылатәи ашәаҳәаҩ Иулиа Самоилова Украина аҵакырахь дахьалармыжьыз иахҟьаны Урыстәыла мап ацәнакит аицлабра аҽалархәреи арбареи.
"Евровидение" иалахәхоит Австралиа иара убасгьы Европа атәылақәа реиҳарак.